חידון שעשועון מחלקי המים לפורים

השאלות והתשובות

רציני:

1. כל האומר דבר בשם אומרו מביא גאולה לעולם, מנין? – ותאמר אסתר בשם מרדכי
2. כמה פעמים בקשה אסתר "אם על המלך טוב"? ומה בקשה – ארבעה, מצא אותם במגילה
3. כמה פעמים נזכר מרדכי במגילה (בערך) וכמה המן? מי יותר? – מרדכי 58, המן 54
4. אבן יקרה שגרים בה ואם תגיד אותה פעמיים תהיה קוץ? = דר
5. מה היה הקשר המשפחתי בין אסתר ומרדכי – בני דודים
6. אבן יקרה שנזכרת במגילה והייתה גם בחושן – תרשיש
7. מה אירע בכ"ג בסיון? – איגרת המלך השנית שנתנה ליהודים הזכות "להיקהל ולעמוד על נפשם".
8. על מי יצא ביזיון וקצף, ומי אמר שזה יקרה? – על שרי המלך וכל הגברים במלכות פרס, ושתי אמרה.
9. מי האיש שדוד חס על חייו ונזכר במגילה (ובזכותו נולד מרדכי)? – שמעי, גמרא מגילה יא ע"א.
10. מתי חל צום אסתר הראשון וכמה ימים? – בחול המועד פסח, שלושה ימים.
11. האם מרדכי הוא הראשון בתנ"ך שנקרא "איש יהודי"? – כן, בפרט אם נניח שמגילת אסתר קדמה לספר זכריה (ראו שם ח כג). אבל "יהודי" כשם פרטי של אדם מסוים וכשם כללי לעם היהודי מצוי כבר בירמיהו לד ט, ולו יד.
12. כמה פעמים כתוב "כיד המלך" במגילה? – פעמיים
13. מה השם של אבא של אסתר? איך הוא קשור למרדכי? – אביחיל, אחים
14. אילו שמות חודשים נזכרים בשמם במגילה – ניסן, אדר, סיון, טבת
15. האם זו הפעם הראשונה ששמות אלה מופיעים בתנ"ך? – כן, אבל ניסן נזכר גם בנחמיה ב א.
16. המלך אחשורוש דווקא נהג ההפך מאנשי מגדל בבל, תסביר ותוכיח מהמגילה – ריבוי הלשונות והמדינות: "אל מדינה ומדינה ככתבה ואל עם ועם כלשונו".
17. מאיזה שבט היה מרדכי? – בנימין
18. איפה יש עוד "משלוח מנות" בתנ"ך, באיזה יום? – בראש השנה, נחמיה פרק ח
19. לשאול המלך יש קשר כפול (ועקיף) למגילה, מהו? רמז: קשור לשני אישים מרכזיים במגילה – קרוב משפחה של מרדכי, לא השמיד את אגג ממנו נולד המן.
20. אסתר הייתה יותר יפה מושתי, תוכיח – אצל ושתי כתוב "טובת מראה" ואילו אצל אסתר כתוב "יפת תואר וטובת מראה.
21. מי עוד בתנ"ך נתן משאת כיד המלך? – יוסף לאחיו
22. מרדכי מצווה על אסתר לא להגיד מאיזה עם היא, אבל הוא לא מסתיר את עמו, תוכיח ותסביר – הפסוק: "כי הגיד להם אשר הוא יהודי". ההסבר – אין לנו, תציעו אתם הסבר.
23. מאיפה יודעים שלכל מנהיג של העם היהודי תמיד יהיו מתנגדים? – ורצוי לרוב אחיו, ראו פסיקתא זוטרתא (לקח טוב) על הפסוק: "מלמד שאין אדם יכול להוציא ידי חובתו לכל העם".
24. אתם מכירים עוד מקום בתנ"ך בו מוזכר "שרביט זהב"? – לא, זה ביטוי ייחודי למגילת אסתר
25. מה משותף לפורים וליום כפור? – הפור, הגורל
26. מצא קשר בין תפילת מוסף בראש השנה וספר במגילה – זכרונות

רציני קצת פחות:

1. את מי אכלו ארבעים שנה? - המן
2. למי במגילה היו הרבה פעמים כאבי ראש? – אה-חש-בראש
3. מה היה התפקיד של מרדכי בנבחרת הכדורגל של שושן? – שוער: ומרדכי יושב בשער המלך
4. מה הקשר בין שרה אמנו למגילת אסתר – המספר 127
5. **בנה של מרים אחות משה למגילה –** חור
6. אוכלים אותו בפסח והוא גם במגילה – כרפס
7. מנין יודעים שלא היו שירותים ציבוריים בשושן הבירה? – ויתאפק המן
8. מי מבני המן נעשה חכם גדול בישראל – רש"י, פרשנדתא
9. מאיפה לקח המן עץ באורך של חמישים אמה? – מתיבת נח
10. היכן מצוות ציצית במגילה? – תכלת
11. איזה משרת של אחשורוש היה תמיד מוכן? – ממוכן?
12. ומי עשה מהומות? – מהומן
13. להמן היה בן חסר כל, מי הוא? – דלפון

בלבלו אותי - מהקל אל הכבד (פחות או יותר)

1. נמה – המן
2. סר את - אסתר
3. כי מרד – מרדכי
4. שנוש – שושן
5. יתוש – ושתי
6. רוח – חור
7. בת עט - טבעת
8. די מנה - מדינה
9. איה גג - האגגי
10. יש תשר – תרשיש
11. לו מכת – מלכות
12. אתה דם - המדתא
13. פרת מים – פרתמים
14. תת אפר - תפארת
15. נו מהם – מהומן
16. נוב אחר- חרבונא
17. אבא גת – אבגתא
18. מגפת – פתגם
19. תג נפש - פתשגן
20. גפים שלי – פילגשים
21. אשד רחפנים - אחשדרפנים

חג פורים שמח

מחלקי המים